ທ.ນ. ຄລິນຕັນຕິດຕໍ່ປະເທດຕ່າງໆ ກ່ຽວກັບ WIKILeaks
ລັດຖະມົນຕີການຕ່າງປະເທດສະຫະລັດ ໄດ້ຕິດຕໍ່ກັບຫລາຍປະເທດ ກ່ອນໜ້າ ເວັບໄຊ້ທ໌ Wikileaks ເປີດເຜີຍ ໂທລະເລກທາງການທູດລັບ.
ທ່ານນາງ Hillary Clinton ລັດຖະມົນຕີການຕ່າງປະເທດສະຫະລັດໄດ້ຕີດຕໍ່ ກັບຫລາຍ ປະເທດກ່ອນໜ້າ Website Wikileaks ເປີດເຜີຍໂທລະເລກທາງການທູດລັບ ແລະມີ ຄວາມບົ່ມຊ້ອນທີ່ຈະສ້າງຄວາມຫຍຸ້ງຍາກ ຫລາຍລ້ານສະບັບນັ້ນ ທ່ານ P J Crowley ໂຄສົກປະຈໍາກະຊວງການຕ່າງປະເທດກ່າວຕໍ່ Website Twitter ໃນວັນສຸກວານນີ້ວ່າ ທ່ານນາງ Clinton ໄດ້ຕິດຕໍ່ພົວພັນກັບບັນດາຜູ້ນໍາປະເທດ ເຢຍຣະ ມັນ ສະຫະລັດອາຣັບເອມີເຣັສ ອັງກິດ ຝຣັ່ງ ແລະອັຟການິສຖານ ໄດ້ມີການອ້າງຄໍາເວົ້າຂອງເຈົ້າໜ້າທີ່ຂັ້ນອາວຸໂສຂອງອິສຣາແອລທ່ານນຶ່ງ ໃນໜັງສືພິມ Haaretz ວ່າ ລັດຖະບານຂອງທ່ານໄດ້ຮັບຄໍາເຕືອນວ່າ ໂທລະເລກບາງສະບັບສາມາດ ຮວມທັງລາຍງານທີ່ຖືເປັນເລື່ອງລັບທີ່ສຸດໄດ້ ຈາກສະຖານທູດສະຫະລັດ ໃນກຸງ Tel Aviv ນັ້ນ ລາຍງານຂ່າວຫລາຍສະບັບອ້າງເຖິງລາຍງານຂ່າວໃນໝັງສືພິມ Al-Hayat ທີ່ມີສໍານັກງານ ຕັ້ງຢູ່ໃນກຸງລອນດອນທີ່ເວົ້າວ່າ ການເປີດເຜິຍໂທລະເລກລັບເຫລົ່ານີ້ຈະເຜີຍແບເລື່ຶອງການ ສະໜັບສະໜຸນຂອງສະຫະລັດຕໍ່ກຸ່ມຫົວແບ່ງແຍກດິນແດນເທີກກີຫລື PKK ທີ່ທາງກະຊວງ ການຕ່າງປະເທດບົ່ງຊື່ຢູ່ໃນບັນຊີວ່າເປັນກຸ່ມກໍ່ການຮ້າຍນັ້ນ ຍັງບໍ່ຮູ້ຈັກກັນເທື່ອວ່າເວລາໃດ Website Wikileaks ຈະເປີດເຜີຍພວກເອກະສານເຫລົ່າ ນີ້ໃຫ້ປະຊາຊົນຊາບ Wikileaks ໄດ້ປະກາດເລື່ອງນີ້ໃຫ້ຮູ້ໃນໜ້າ Twitter ຂອງຕົນໃນ ວັນຈັນຜ່ານມາວ່າ ຕົນວາງແຜນທີ່ຈະພິມເຜີຍແຜ່ເອກະສານລັບເຫລົ່ານີ້ ເກືອບ 3 ລ້ານ ສະບັບ